**MESAJ INTERNET**

Expeditor: **Bruxelles RP UE** Nr. 4145 Data: 01.06.2021 Pag: 1

**MINISTERUL EDUCAȚIEI**

Domnului Sorin Mihai Cîmpeanu, ministru

Domnului Gigel Paraschiv, secretar de stat; Domnului Sorin Ion, secretar de stat

Doamnei Luminița Matei, director general; Doamnei Daniela Burghilă, director general; Doamnei Corina Marin, director general

Doamnei Paraschiva Dobre, director; Doamnei Monica Ileana Calotă, director

**MINISTERUL AFACERILOR EXTERNE**

Doamnei Iulia Matei, secretar de stat

Doamnei Mihaela Ștefan-Simion, director general

DPIPS

|  |
| --- |
| **Tema: Sesiune de informare și consiliere online referitoare la cererea de propuneri Erasmus+ 2021 privind *Academiile profesorilor*** |

⚫*Informaţiile cuprinse în acest Mesaj Internet sunt confidenţiale şi sunt destinate doar persoanelor menţionate mai sus. Dacă nu sunteţi una din persoanele de mai sus, vă atenţionăm că distribuirea, copierea sau orice altă întrebuinţare a acestor informaţii este strict interzisă. Dacă aţi primit acest document din greşeală, vă rugăm să-l distrugeţi şi să notificaţi imediat expeditorul.*

În continuarea MI nr. 2295/25.03.2021, prin care semnalam publicarea cererii de propuneri în cadrul programului Erasmus+ pentru anul 2021, vă informăm cu privire la organizarea de către Comisia Europeană (COM), la data de *10 iunie a.c*., a unei sesiuni de informare online privind oportunitățile de finanțare Erasmus+ disponibile pentru inițiativa *Academiile profesorilor*. Evenimentul va avea loc începând cu ora 14:00 (ora Bruxelles), informații suplimentare putând fi accesate la: <https://www.eacea.ec.europa.eu/news-events/events/online-info-session-erasmus-teacher-academies-funding-opportunity_en>

Sesiunea va putea fi urmărită la adresa: <https://webcast.ec.europa.eu/info-day-erasmus-teachers-academies> , nefiind necesară înregistrarea prealabilă.

COM va furniza informații referitoare la obiectivele cererii de propuneri Erasmus+, iar participanții vor beneficia de consiliere privind modul de pregătire și depunere a propunerilor de proiecte (data limită - 7 septembrie 2021). Detalii privind inițiativa *Academiile profesorilor* sunt disponibile la adresa: <https://ec.europa.eu/programmes/erasmus-plus/programme-guide/part-b/key-action-2/partnerships-cooperation/erasmus-teacher-academies_ro> .

În context, vă adresăm rugămintea de a dispune măsurile necesare pentru a asigura diseminarea cât mai amplă a acestei oportunități de informare și consiliere.

*(Red. Augustin Mihalache)*

**Luminița ODOBESCU**

**Ambasador**